






LIETUVOS RESPUBLIKOS SEIMAS
NUTARIMAS
DĖL VALSTYBINĖS LIETUVIŲ KALBOS KOMISIJOS 2008 METŲ VEIKLOS ATASKAITOS

2009 m.              d. Nr.     
Vilnius



Lietuvos Respublikos Seimas, išklausęs Valstybinės lietuvių kalbos komisijos 2008 metų veiklos ataskaitą, n u t a r i a :

 straipsnis.
Pritarti Valstybinės lietuvių kalbos komisijos 2008 metų veiklos ataskaitai.

 straipsnis.
Siūlyti valstybės institucijų, ypač Krašto apsaugos, Kultūros, Susisiekimo, Švietimo ir mokslo ministerijų terminijos komisijoms, aktyviau ir nuosekliau teikti Lietuvos Respublikos terminų bankui savo kuruojamų sričių rengiamų teisės aktų terminus, suderintus teisės aktų nustatyta tvarka.

 straipsnis. 
Atkreipti Vidaus reikalų ministerijos ir Nacionalinės teismų administracijos dėmesį, kad dokumentuose būtų laikomasi Valstybinės lietuvių kalbos komisijos 1997 m. nutarimo Nr. 60 „Dėl lietuvių kalbos rašybos ir skyrybos“ nuostatų dėl kitų kalbų asmenvardžių rišliame tekste kaitymo linksniais.

 straipsnis.
Siūlyti Teisingumo ministerijai ir Teisėjų tarybai parengti ir priimti teisės aktus, reglamentuojančius kalbos ekspertizių teikimą. 

 straipsnis.
Įpareigoti Teisingumo ministeriją priimti teisės aktų pataisas, kurios užtikrintų, kad registruojami juridinių asmenų pavadinimai nepažeistų Lietuvos Respublikos teisės aktų nustatytų reikalavimų ir lietuvių kalbos taisyklių.

 straipsnis.
Įpareigoti Švietimo ir mokslo ministeriją priimti teisės aktų pataisas, kuriomis būtų užtikrinta pavyzdinė mokytojų kalbos kokybė. 

